বেনাপোল (যশোর) : বেনাপোলের ছোট আচড়া মাঠ থেকে গতকাল এক তরুণীর গলাকাটা লাশ উদ্ধার করেছে পুলিশ। বেনাপোল পোর্ট থানার ভারপ্রাপ্ত কর্মকর্তা শামীম মুসা জানান, সন্ধ্যার সময় ওই তরুণীর গলা কেটে হত্যা করে লাশ  মাঠের মধ্যে ফেলে দেয় দুর্বৃত্তরা। সকালে গ্রামবাসী মাঠের মধ্যে গলাকাটা লাশ দেখে খবর দিলে পুলিশ লাশ উদ্ধার করে। ময়নাতদন্তের জন্য লাশ মর্গে পাঠানো হয়েছে। নিহতের পরিচয় জানা যায়নি।